# **DECIZIA ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **ORASUL BALAN**, cu sediul în Str. str. 1 decembrie, Nr. 25 , Bălan , Judetul Harghita, , înregistrată la APM Harghita cu nr. 1690/15.02.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de **05.09.2017**, că proiectul **„Reabilitare şi extinderea sistemului de alimentare cu apă, reabilitarea şi extinderea reţelei de canalizare, reabilitare staţie de tratare a apei şi a staţiei de epurare Oraş Bălan, jud. Harghita”**, propus a fi amplasat în orașul Bălan, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr.II, pct.13 lit a coroborat cu pct.10 lit.b

 b)Caracteristicile proiectului:

 **1.a. Mărimea proiectului:**

*Proiectul prevede la:*

***a)Stația de tratare a apei:***

*A. Stația de coagulare in regim P cu bazinele de coagulare, bazine deschise:*

 *-refacere finisaje și tâmplării*

 *-înlocuirea separatoarelor/serpentinelor din lemn la bazinele de coagulare*

 *-refacerea pe pereții de beton ai bazinelor, a zidăriei de protecție și izolare*

 *-refacera integrala a invelitorii bituminoase a acoperișului*

*B. Decantoarele de apă potabilă 2x500 mc, bazine deschise, în continuarea bazinelor de coagulare:*

*-tratarea betoanelor exfoliate ca strat de protecție a armăturilor*

*C.Clădire stație de tratare și laborator*

*-refacere finisaje și tâmplării*

*-refacerea integrală a învelitorii bituminoase a acoperișului*

*-reparații la filtrul rapid dezinfectat*

*D.Clădire magazie și atelier reparații, regim P*

 *-tratarea betoanelor exfoliate, refacere finisaje și tâmplării*

 *-refacerea integrală a învelitorii bituminoase a acoperișului, reparații zidării la coș de fum*

 *E. Cladire magazie clor, regim P*

 *- refacere finisaje și tâmplării, refacerea integrală a învelitorii bituminoase a acoperișului*

*F. Rezervor apă potabilă 300 mc, rezervă de incendiu:*

 *-refacerea betoanelor prin reparații locale, asigurarea continuității structurale la nivelul planseului de acoperis prin dispunerea de tiranti metalici*

 *-tratarea betoanelor exfoliate, asigurarea unei căi de acces practicabile la rezervor*

*G. Rezervor semi-ingropat*

 *-amenajarea terenului in zona rezervorului si peste acesta și refinisare*

*H.Cladire statie de pompare1*

*- refacere finisaje și tâmplării, refacerea integrală a învelitorii bituminoase a acoperișului*

*I. Clădire stațiede pompare 1-bis:*

 *- refacere finisaje și tâmplării, refacerea integrală a învelitorii bituminoase a acoperișului*

***b) Stația de epurare a apei***

Înlocuirea tehnologiei actuale de epurare a apelor uzate, prin înlocuirea stației de epurare cu o stație modulară cu păstrarea și reabilitarea clădirii Laborator, cu refolosirea unui bazin de decantare, a platformelor de nămol, a bazinului degresor și a canalului Parshal reabilitate.

Se vor desfiinta bazinele de aerare, 2 decantoare, decantorul secundar, două stații de pompare, magazia de lemne.

**Descrierea funcționării:**

Apa uzată din rețeaua de canalizare curge gravitațional în bazinul în care este montat un grătar, tip sită coș cu curățire manuală, de unde este pompată în decantorul primar lamelar, după care apa curge gravitațional într-un bazin tampon, având rolul de omogenizare și aplatizare debite(prin aerare cu bule mari).

Din bazinul de omogenizare apa este pompată în reactorul SBR, având 220 mc volum util de lucru. Volumul maxim de tratare apă uzată este de cc.450 mc/zi, repartizat în patru cicluri de tratare a câte 6 ore fiecare.(umplerea bazinului, aerare, faza de mixare de denitrificare, sedimentarea nămolului, evacuarea apei tratată și evacuarea nămolului în exces)

Reactorul SBR va fi proiectat pentru o încărcare de 0,25-0,35 kg de CBO5/mc.

Lungimea unui ciclu este controlată de senzorii de potențial Redox și pH.. Prezența senzorului de oxigen dizolvat conduce la stabilirea unei concentrații adecvate a acestuia pentru procesul biologic.Senzorul de suspensii reglează concentrația optimă de suspensii solide în amestecul lichid/nămol din bazin precum și cantitatea de nămol în exces care este extrasă la fiecare ciclu.

Pentru reducerea fosforului se prevede o instalație de dozare cu sulfat feric, care se va injecta în bazinul biologic, în funcție de rezultatul analizaelor de intrare/ieșire.

După fiecare ciclu un strat determinat de apă cu nămol se pompează spre unitatea de deshidratare, prevăzută cu echipament de condiționare și filtrare în saci.

**c)Rețea de distribuție a apei, rețea de canalizare**

Se propune extinderea:

-Rețea de distribuție a apei potabile L=7.637 m

-Rețea de canalizare L=8.254 m

-Racorduri canal L 3014 m

-Branșamente apă L=2.017 m

-Stații de pompare apă potabilă: 4 bucăți

-Stații de pompare apă uzată menajeră: 2 bucăți

Proiectul prevede împrejmuirea incintei stației de tratare și a stației de epurare, amenajarea incintei stației de epurare , precum și amenajarea drum de acces incintă stație de tratare cu o lungime de 200 m, lățimea părții carosabile de 3 m.

*Alimentarea cu energie electrică a stațieid e tratare a apei potabile și a stației de epurare ape menajere din orașul Bălan se va realiza printr-un branșament electric subteran, trifazat de 0,4 kV dintr-un post de transformare aerian.*

b. Cumularea cu alte proiecte:

*-Nu este cazul*

c. Utilizarea resurselor naturale:

 -agregate minerale, apa, ciment, var, lemn metal, mortar, pământ

d. Producţia de deşeuri:

*-deșeuri de construcții rezultate din activitățile de demontare, demolare a structurilor, construcțiilor, demontărilor conductelor vechi etc: moloz, țevi/conducte metalice, vată minerală, carton bitumiat, resturi de sârmă, lemn etc.*

*-lavete și mateial absorbant cu urme de ulei și/sau carburant*

*- Deşeurile municipale amestecate vor fi transportate de operatorul economic autorizat în zonă.*

e. Emisii poluante, inclusiv zgomotul şi alte surse de disconfort:

*-emisii în aer- în faza de construire vor fi emisii de pulberi rezultate în urma manipulării materialelor de construcţii, emisii de gaze de eşapament, care sunt doar temporare*

*-emisii în apă:- apele uzate menajere colectate vor fi epurate la staţia de epurare din orașul Bălan-existentă şi reabilitată și vor fi evacuate în râul Olt. Concentraţiile maxime de poluanţi evacuați în râul Olt se vor încadra în valorile prescrise în Anexa nr. 3 a Hotărârii Guvernului României nr. 188/2002, modificată şi completată prin HG nr. 352/2005 –* Normativul privind stabilirea limitelor de încărcare cu poluanţi a *apelor uzate industriale şi urbane* la evacuarea în receptorii naturali, NTPA-001/*2005*.

*-emisii în sol:- prin lucrările proiectate se va evita infiltraţiile de ape uzate menajere în sol şi subsol.*

*-zgomot:-generat de utilaje de construcţii (excavare) se vor resimţi pe perioade scurte de timp, execuţia lucrărilor se vor efectua numai în timpul zilei.*

f. Riscul de accident, ţinându-se seama în special de substanţele şi de tehnologie utilizate:

*-prin punerea în funcţiune a obiectivului aferent proiectului nu vor fi utilizate substanţe/preparate periculoase care ar putea genera fenomene de accidente.*

 **2**. **Localizarea proiectului**:

2.1.utilizarea existentă a terenului:*- Terenul se află în intravilanul orașului Bălan în domeniul public, conform Certificatului de Urbanism nr.11/22.05.2017 emis de Orașul Bălan.*

2.2.relativa abundenţă a resurselor naturale din zonă, calitatea şi capacitatea regenerativă a acestora:nu este cazul.

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: nu este cazul*

*f.* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: O parte din c*omponentele proiectului sunt situate la o distanţă de cc.1,55 km faţă de situl ROSCI 0027, ROSPA 0018-«Cheile Bicazului-Hăşmaş”*

 *g.*ariiîncarestandardeledecalitatea mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*: nu este cazul,*

*i.*peisajelecusemnificaţieistorică*,* culturalăşiarheologică*: nu sunt*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă-o parte a intravilanului oraşului Bălan în domeniul public*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*:vor rezulta deşeuri de construcţii, care vor fi gestionate conform pct. 1.d, cu ocazia manipulării materialelor de construcţie pot rezulta emisii de pulberi în suspensie, care sunt temporare şi nesemnificative,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: nu vor exista deşeuri periculoase care să prezintă impact asupra mediului în cazul dezafectării reţelei de canalizare;*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent..*

**Condiţiile de realizare a proiectului:**

**1.** Respectarea Avizului de gospodărire a apelor nr.34/17.08.2017, emis de ABA Olt.

**2.** Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor de construcţii.

 Impunerea pentru constructor a dotării cu materiale absorbante pentru produse petroliere în scopul evitării poluării accidentale a mediului cu aceste substanţe.

**3.**Concentraţiile maxime de poluanţi în apele uzate colectate prin sistemul centralizat de canalizare se vor încadra în valorile prescrise în anexa nr. 2 a Hotărârii Guvernului României nr. 188/2002, modificată şi completată prin HG nr. 352/2005 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA – 002/2005;

**4.** Concentrațiile maxime de poluanți evacuate prin apele uzate urbane epurate din stația de epurare-înainte de evacuarea acestora în emisar (râul Olt)-se vor încadra în valorile prescrise în avizul de gospodărire a apelor valabilă, respectiv sub valorile prescrise prin anexa nr.3 a HG nr.188/2002, modificată și completată prin HG nr.352/2005, Normativ privind stabilirea limitelor de încărcare cu poluanți a apelor uzate industriale și orășenești la evacuarea în receptorii naturali, NTPA-001/2005 și în HG nr.351/2005 pentru indicatorii nespecificați în avizul de gospodărire a apelor.

**5.**Se interzice executarea sistemului de canalizare în sistem unitar. Către rețeaua de canalizare /stația de epurare se vor dirija numai apele uzate menajere.. Se interzice deversarea canalizării menajere în canalizarea pluvială sau deversarea canalizării pluviale în canalizarea menajeră

**6.** Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

 -abandonarea, înlăturarea sau eliminarea deşeurilor în locuri neautorizate;

 -staţionarea mijloacelor de transport în afara terenurilor desemnate în acest scop

**7.** Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

**8.** Caracteristicile nămolului stocat (depozitat temporar se vor încadra în funcție de valorile limită stabilită pentru valorificarea sau eliminarea acestuia și anume:

-Pentru valorificare:

În agricultură conform Ordinul M.M.G.A. şi M.A.P.D.R. nr. 344/708/2004, pentru aprobarea Normelor tehnice privind protecţia mediului şi în special a solurilor, când se utilizează nămolurile de epurare în agricultură

La prepararea compostului conform cerințelor impuse în Caietul de sarcini elaborat în acest sens.

 -Pentru eliminare prin depozitare în depozite de deșeuri nepericuloase conform Ordinul M.M.G.A. nr. 95/2005

**9.** Realizarea de condiții optime de stocare a nămolului deshidratat prin acoperirea platformelor de stocare

**10**. La finalizarea investiţiei aveţi obligaţia de a notifica APM Harghita. Pe baza notificării APM Harghita va lua decizia după caz, cu privire la menţinerea autorizaţiei de mediu nr. 31/07.03.2016, sau la necesitatea revizuirii acesteia, informând titularul despre această decizie.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV**

 **Ing. DOMOKOS László József**

 **ŞEF SERVICIUA A.A.**

 **Ing. LÁSZLÓ Anna**

 **ÎNTOCMIT,**

 **Ing. BOTH Enikő**